cyanic-selkie/wikianc huggingface dataset:
Frott
Disseminazzjoni taż-żrieragħ
Frott ieħor ikollu għamla tawwalija u ċċattjata naturali, u għalhekk tant isiru rqaq, li jiġu qishom ġwienaħ jew paletti u jittajru mar-riħ, bħal pereżempju l-ulmu, l-aġġru u t-tulipiferi. Dan huwa mekkaniżmu evoluzzjonarju li jżid id-distanza tad-disseminazzjoni mill-pjanta omm permezz tar-riħ. Frott ieħor li juża dan il-mekkaniżmu jkollu ‘paraxuts’ żgħar, eż. iċ-ċikwejra, l-asklepji, leħjet il-bodbod.
Il-frott tal-ġewż tal-Indì jista’ jibqa’ f’wiċċ l-ilma għal eluf ta’ mili fl-oċean biex ixerred iż-żrieragħ. Xi frott ieħor li jxerred iż-żrieragħ permezz tal-ilma huwa l-palm tal-mangrovji u l-pandani.
Logħob Olimpiku tas-sajf 2008
Pajjiżi parteċipanti
Kien hemm tliet pajjiżi debuttanti, li kienu l-Gżejjer Marshall, il-Montenegro u t-Tuvalu.
Frott
Disseminazzjoni taż-żrieragħ
Xi frott iwasslu ż-żrieragħ tagħhom ’il bogħod ħafna (sa xi 100 metru, pereżempju l-Euphorbiaceae) permezz ta’ mekkaniżmi b’ħelsien splussiv taż-żrieragħ jew permezz ta’ mekkaniżmi oħra, bħal pereżempju il-faqqus il-ħmir jew l-Impatiens balsamina.
Logħob Olimpiku tas-sajf 2008
Pajjiżi parteċipanti
thumb|left|100px|TPE Bħal-logħob preċedenti mill-1984, atleti mir-Repubblika taċ-Ċina (Tajwan) ħadu sehem fl-Olimpjadi bħala t-Tajpej Ċiniżi (TPE) taħt il-bandiera Olimpika tat-Tajpej Ċiniżi. Il-parteċipazzjoni tat-Tajwan kienet f'dubju minħabba li ma kienx hemm qbil fuq l-isem tat-tim fil-lingwa Ċiniża, u rigward jekk it-Tajwan kellux jimxi qrib ir-Reġjun Amministrattiv Speċjali Ċiniż ta' Ħong Kong fiċ-ċerimonja tal-ftuħ.
Frott
Użi fl-ikel
Ħafna mijiet ta’ tipi ta’ frott, inkluż il-frott bil-laħam (bħat-tuffieħ, il-kiwi, il-mango, il-ħawħ, il-lanġas, u d-dulliegħ), jinbigħu kummerċjalment bħala ikel li jittiekel mill-bniedem. Jistgħu jinbigħu friski, bħala ġammijiet, bħala marmellati jew ikel ippreservat ieħor. Il-frott jintuża wkoll fl-ikel immanifatturat (eż. kejkijiet, gallettini, ġelati, muffins, jew jogurts), ix-xorb, bħall-meraq tal-frott (eż. il-meraq tat-tuffieħ, il-meraq tal-għeneb, jew il-meraq tal-larinġ), jew ix-xorb alkoħoliku (eż. il-brandy, il-birra tal-frott jew l-inbid). Il-frott jingħata wkoll bħala rigal, pereżempju fl-għamla ta’ qoffa frott jew fil-ħampers.
Logħob Olimpiku tas-sajf 2008
Sport
Id-dixxiplini ta' Bejġing 2008 kienu kważi l-istess bħal dawk ta' Ateni 2004. L-Olimpjadi tal-2008 ra r-ritorn ta' 28 sport (xi ftit minn dawn, bħall-atletika, l-isport akwatiċi, il-ġinnastika u ċ-ċikliżmu, kienu maqsumin f'iktar dixxiplini) li saru fi 302 avvenimenti (165 avvenimenti tal-irġiel, 127 tan-nisa, u 10 mħalltin), avveniment aktar minn dawk ta' Ateni.
B'kollox, kien hemm 9 avvenimenti ġodda, li kienu jinkludu 2 mid-dixxiplina ċiklistika l-ġdida tal-BMX. In-nisa kkompetew fil-ġirja tal-ostakli fuq distanza ta' 3000 metru. Barra minn hekk, l-avvenimenti tal-maratona ta' għawm għall-irġiel u n-nisa, b'distanza ta' 10 kilometri, ġew miżjuda mad-dixxiplina tal-għawm. Sentejn u ġurnata qabel il-bidu tal-Logħob Olimpiku, il-Kumitat Olimpiku ta' Bejġing ħareġ il-pittogrammi ta' 35 dixxiplina (kemm għad-dixxiplini tal-atletika u anki għal dawk taċ-ċiikliżmu kellhom pittogramma unika) b'mod li kull nazzjon ikun jista' jagħrafhom.
Frott
Ħżin
Wara ħsad kif suppost, il-frott kollu jitlesta għall-ħżin jew għat-trasport, u f’ħafna tipi ta’ frott, l-etilen, l-ormon tal-pjanti, iwassal biex isiru. Għalhekk, il-biċċa l-kbira tal-frott jinżamm f’katina kiesħa effiċjenti, li huwa l-ambjent ottimali għall-ħżin wara l-ħsad, bl-għan li jiġi estiż u żgurat li jdum kemm jista’ jkun qabel isir wisq u jitħassar.
Valur nutrizzjonali
Peress li l-konsum eċċessiv taz-zokkor huwa ħażin għas-saħħa u l-frott fih iz-zokkor, spiss wieħed jistaqsi jekk huwiex tassew ikel tajjeb għas-saħħa. Fil-fatt huwa diffiċli li wieħed jieħu ammont eċċessiv ta’ zokkor (eż. fruttożju) mill-frott peress li jkun fih ukoll fibri u ilma, minbarra li għandu reżistenza sinifikanti għall-mgħid. Jekk wieħed jagħti ħarsa ġenerali lejn diversi studji li saru, joħroġ ċar li l-frott jimlik ħafna (pereżempju t-tuffieħ jew il-larinġ). Barra minn hekk, il-fibri ta’ ġol-frott iwasslu biex timtela malajr u jgħinu biex tinżel fil-piż u tbaxxi l-livell tal-kolesterol.
Logħob Olimpiku tas-sajf 2008
Kalendarju
Fil-kalendarju segwenti tal-Olimpjadi 2008, kull kaxxa bluna tirrapreżenta avveniment ta' dixxiplina, bħal rawnd ta' kwalifikazzjoni, f'dik il-ġurnata. Il-kaxxa s-safra tirrapreżenta ġranet fejn saru l-finali għall-midalji. In-numri fil-kaxxa jfissru n-numru ta' finali li ġew kontestati f'dik il-ġurnata.
Frott
Valur nutrizzjonali
Il-frott frisk ġeneralment ikun fih ħafna fibri, vitamina Ċ u ilma.
Logħob Olimpiku tas-sajf 2008
Midalji
Dawn huma l-ewwel għaxar pożizzjonijiet tal-midalji mid-29 edizzjoni tal-Olimpjadi. Iċ-Ċina spiċċat l-ewwel bl-akbar numru ta' midalji tad-deheb, 51. L-Istati Uniti, min-naħa l-oħra, kisbu t-tieni post bl-akbar numru ta' midalji, kemm bħala total u anki tal-fidda u tal-bronż.
Frott
Valur nutrizzjonali
Il-konsum regolari tal-frott ġeneralment jiġi assoċjat ma’ tnaqqis tar-riskji ta’ mard u tal-problemi funzjonali assoċjati mat-tixjiħ. Rieżami attwali tal-metaanaliżijiet saħansitra jasal għall-konklużjoni li l-valutazzjonijiet attwali jaf jissottovalutaw b’mod sinifikanti wkoll il-proprjetajiet protettivi tal-konsum tal-frott u tal-ħxejjex.
Logħob Olimpiku tas-sajf 2008
Kontroversji u polemika
250px|thumb|Persuni jipprotestaw fejn tispikka f'din l-istampa l-frażi: "L-Abbuż tad-Drittjiet Umani Ma Jistgħux Jeżistu Flimkien mal-Olimpjadi ta' Bejġing" Diversi entitajiet esprimew il-preokkupazzjoni tagħhom fuq il-Logħob, jew l-ospitazzjoni taċ-Ċina ta' dawn il-Logħob; dawn jinkludu allegazzjonijiet li ċ-Ċina vvjolat il-wegħda li kienet għamlet li tħalli l-aċċess lill-istampa, allegat vjolazzjoni tad-drittijiet umani, tniġġis tal-arja kemm fil-belt ta' Bejġing u anki fil-madwar, bojkots proposti, twissija tal-possibilità li l-Olimpjadi ta' Bejġing ikunu fil-mira ta' gruppi terroristiċi, disturb vjolenti ta' protestanti favur it-Tibet, persekuzzjonijiet reliġjużi, il-projbizzjoni ta' Tibetani etniċi mill-jaħdmu f'Bejġing matul il-Logħob, kritika fuq politiki li jordnaw is-sorveljanza elettronika tal-lukandi li huma pposeduti internazzjonalment, l-ispostament tar-residenti, diffikulta fil-biljetti, trattament ħażin ma' ġurnalisti barranin, żoni ta' protesti dubbjużi, kif ukoll kien allegat molestja, arresti fid-djar, għebien infurzat, priġunerija, u torturi ta' dissidenti u protestanti.
Frott
Sikurezza tal-ikel
Il-frott kollu għandu jiġi mlaħlaħ qabel ma jittiekel. Din ir-rakkomandazzjoni tapplika wkoll għall-frott b’qoxra li ma tittikilx. Dan għandu jsir qabel it-tħejjija jew qabel ma jittiekel sabiex ma jitħassarx qabel iż-żmien., as well as from utensils that have come in contact with raw foods. Fruits and vegetables that are not going to be cooked should be thrown away if they have touched raw meat, poultry, seafood, or eggs.
Logħob Olimpiku tas-sajf 2008
Kontroversji u polemika
Fit-13 ta' Frar 2008, ir-reġista Amerikan Steven Spielberg abbanduna l-inkarigu ta' konsulent artistiku għall-ftuħ u l-għeluq tal-Logħob Olimpiku. Ir-raġuni wara din l-għażla kienet minħabba l-irwol li ċ-Ċina kienet qed iżżomm fil-Gwerra ta' Dargur u r-rapport li ċ-Ċina kellha mal-gvern ta' Khartum. Bejġing hi l-akbar investitriċi fis-Sudan fl-industrija taż-żejt u tiġi akkużata li tivvjola d-drittjiet umani billi tbigħ armi lill-kontinent Afrikan, u b'hekk qed tkun responsabbli għal aktar tixrid ta' demm.
Frott
Sikurezza tal-ikel
Il-frott għandu jinżamm separat minn ikel nej bħal-laħam, il-laħam tat-tjur u l-frott tal-baħar, kif ukoll mill-pożati li jkunu missew mal-ikel nej. Il-frott li ma jkunx se jissajjar għandu jintrema jekk ikun miss mal-laħam nej, mal-laħam tat-tjur, mal-frott tal-baħar jew mal-bajd.
Logħob Olimpiku tas-sajf 2008
Kontroversji u polemika
Il-problema kbira tal-ammont kbir ta' tniġġis tal-arja, wassal biex ċerti kompetizzjoni fuq distani kbar, bħall-maratoni, it-triathlon u ċ-ċikliżmu, saru x'imkien ieħor. Haile Gebrselassie, il-primastija dinji tal-maratona, irrifjuta li jipparteċipa f'din il-kompetizzjoni għall-biża tat-tniġġis.
Frott
Sikurezza tal-ikel
Il-frott kollu li jiġi maqtugħ, jitqaxxar jew jissajjar għandu jitqiegħed fil-friġġ fi żmien sagħtejn. Wara li jgħaddi ż-żmien, jistgħu jitkattru fuqu l-batterji li jagħmlu l-ħsara u jiżdied ir-riskju ta’ mard mill-ikel.
Allerġiji
L-allerġiji għall-frott jirrappreżentaw 10 % tal-allerġiji kollha relatati mal-ikel.
Dubbien tal-frott
daqsminuri|Infestazzjoni ta’ dubbien tal-frott Id-dubbien tal-frott huma speċijiet ta’ dubbien li jbidu l-bajd tagħhom fil-laħam tal-frott. Wara li jfaqqas, id-dud jikkonsma l-frott qabel ma jittrasforma fid-dubbien adult. Xi speċijiet ibidu l-bajd fil-frott li jkun sar jew tħassar; madankollu, xi speċijiet jagħżlu frott li jospitahom li ma jkunx għadu sar. Għaldaqstant, dan id-dubbien tal-frott jikkawża ħsara sinifikanti fl-għelejjel tal-frott. Eżempju ta’ speċi tad-dubbien tal-frott hija d-dubbien tal-frott ta’ Queensland (Bactrocera tyroni). Din l-ispeċi tikkawża ħsara fl-għelejjel tal-frott fl-Awstralja li tammonta għal $28.5 miljun kull sena. Ir-riċerkaturi qed jaħdmu qatigħ sabiex dan l-organiżmu qerriedi jinqered mingħajr l-użu ta’ pestiċidi.
Music from The Body
Music from The Body hu s-soundtrack album għall-film dokumentarju ta' Roy Battersby tal-1970 The Body, dwar il-bijoloġija umana, li fih narrazzjoni ta' Vanessa Redgrave u Frank Finlay.
Storja
Il-mużika kienet komposta b'kollaborazzjoni bejn il-membri tal-Pink Floyd, Roger Waters u Ron Geesin, u tagħmel użu mill-bijomużika, inklużi ħsejjes magħmulin mill-ġisem tal-bniedem (daqqiet, nifs, daħq, kliem minn taħt l-ilsien, mogħdija ta' riħ, eċċ.), flimkien mal-kitarra, il-pjanu u strumenti tal-korda li lkoll huma aktar tradizzjonali. Id-data ta' dal-album tpoġġieh bejn Ummagumma u Atom Heart Mother, - dan tal-aħħar ukoll ħa sehem fih Geesin bħala kollaboratur. L-aħħar track tal-album, "Give Birth to a Smile", idoqqu fiha l-erba' membri tal-Pink Floyd, flimkien ma' Geesin fuq il-pjanu, għad illi David Gilmour, Nick Mason u Richard Wright ma jissemmewx.
Kien biss fl-1984 li Waters ħareġ album solo ieħor: The Pros and Cons of Hitch Hiking.
Mużiċisti
F'"Give Birth to a Smile" ħa sehem ukoll kor ta' kantanti nisa li jkantaw fl-isfond waqt li Waters ikanta l-versi tiegħu imma li mbagħad jieħdu f'idejhom ir-ritornell hekk kif il-kanzunetta tissokta. L-album ma jgħidx min huma dan-nisa, u lanqas Waters, Geesin, jew il-kotba dwar il-grupp ma jgħidu min kienu.
Librerija Bolivarjana ta' Mérida
thumb|250px|Dehra minn barra tal-Librerija Bolivarjana Il-Librerija Bolivarjana huwa bini li jinsab fil-belt ta' Mérida, il-Veneżwela, li jservi kemm bħala kamra għall-qari, sala għal wirjiet u mużewijiet. Dan huwa lok ta' laqgħa u huwa wieħed mill-punti turistiċi tal-belt.
Il-bini huwa kkunsidrat bħala opra arkitettonika moderna fil-qalba tal-belt, u hu maqsum f'diversi livelli msemmija wara l-ismijiet tal-pajjiżi meħlusa minn Simón Bolívar. Quddiem din il-librerija hemm pjazza li ta' spiss tintuża bħala żona kummerċjali mill-artiġjani lokali.
Storja
Il-librerija ġiet inawgurata fl-okkażjoni tal-biċentenarju mit-twelid tal-"Libertador" Simón Bolívar fl-1983. L-ewwel sular huwa ddedikat għal diversi oġġetti li kienu ta' Bolívar, u diversi memorabbli relatati mal-perjodu kolonjali u s-snin bikrija tal-indipendenza. Il-bini nbena matul il-gvern tal-eks-President Luis Herrera Campins u jokkupa l-post ta' fejn qabel kien hemm l-Escuela Picón, il-kunsill tal-lokalità.
Arkitettura
Huwa bini kontemporanju, liema struttura hi mħaffa minn bażi li tistrieħ fuq kolonni, bil-preżenza ta' kolonni tal-ħġieġ u konkrit. Dan il-bini huwa maqsum f'żewġ livelli. Il-bieb ta' quddiem huwa replika tal-bieb ta' barra tal-Palazz tal-Inkwiżizzjoni ta' Cartagena, belt li daħlet lil Bolívar fl-istorja. Fil-bidu hemm is-sala "Kolombja", użata għal wirjiet.
Il-bieb ta 'quddiem huwa replika tal-bieb tal-Palazz ta ' l-Inquisition ta 'Cartagena, belt fejn Bolívar magħmula istorja fil 1813. Jidħlu fil-dar huma l-sala "Kolombja", maħsuba għal wirja. F'din il-kamra hemm arka li ngħatat mill-gvern ta' Rujillo, imsebbħa minn ħames condors (annimal emblematiku tal-mergħat) li jirrapreżentaw il-ħames qċaċet ta' Sierra Nevada de Merida; fin-nofs hemm l-emblema tal-belt.
Kollezzjonijiet
Fil-kuritur tal-"Peru", fl-ewwel sular, tinsab allegorija ta' Bolívar ta' Octavio Acuña Solano, impittra ġewwa l-belt ta' Lima fl-1825. Il-ħitan huma mżewwaq b'arazz Pervujan mogħti mill-President Fernando Belaúnde Terry u ritratt biż-żejt ta' José de San Martín, protettur tal-Peru, impitter mill-merideño Annerys Fernández; faċċata tat-triq hemm replika tal-gallerija tal-Palazz ta' Torre Tagle ta' Lima. Fuq il-lemin ta' dan il-kuritur hemm is-sala "Ekwador" fejn isiru wirjiet u konferenzi.
Aktar 'il quddiem hemm il-gallerija "Ħaiti", kuritur imżejjen bi kwadri tal-pittur Annerys Fernández li jirrafiguraw lil Luis Brión u lill-President Pettión, ħbieb tal-Libertador. Minn dan il-kuritur tidher il-kamra "Panama", post fejn isiru l-laqgħat tas-Soċjeta Bolivarjana u entitajiet oħra tal-gvern. Hemm ukoll opra oħra, mural, tal-pittur Iván Belski li turi l-"Kungress ta' Panama", u ritratti tal-internazzjonalista Pedro Gual u ta' Andrés Bello, repliki tal-pittur Alirio Rodríguez. Jidher ukoll kabinett tas-seklu 19 mogħti mill-aħwa Picón Picón u li jappartjeni lil Antonio Ignacio Rodríguez Picón. Fl-aħħar livell hemm il-kuritur "Karakas", li jinkludi tliet ritratti ta' Bolívar impittra fl-1996 minn Néstor Melani Orozco. Barra minn hekk wieħed jista' jsib "Boulevard César Rengifo", kwadru fuq teknika mħallta ta' Edgar Marquina tal-2005.
Is-sala "Bolivja" hija l-ikbar waħda tal-librerija. Hi mdawwra minn ġonna u tinkludi d-diversi bnadar nazzjonali, mill-ewwel waħda tal-Ġeneral Francisco de Miranda sa dik attwali. Hawnhekk hawn l-ewwel bust ta' Bolívar li ġie espost lill-pubblika (1842) magħmul minn Pedro Celestino. Jinstabu wkoll ritratti tal-Ġeneral de Miranda u ta' Antonio José de Sucre, impittra fl-1895 minn Rafael Pino, u wieħed ta' Simón Bolívar tal-pittur Luis Vergara Ahumada.
Fid-daħla tal-librerija hemm żewġ busti: wieħed ta' Simón Bolívar u ieħor ta' Andrés Bello maħdumin minn L. González C.. Maġenbhom hemm replika f'minjatura fil-bronż tal-ark tat-trijonf tal-Battalja ta' Carabobo, mogħtija mill-eżerċitu tal-Veneżwela. Fil-librerija hemm esposti kwadri oħra ta' valur storiku fosthom ritratt ta' Hipólita (l-infermiera tal-Libertador), ritratt ta' Simón Rodríguez (surmast u tutur ta' Bolívar) u ieħor ta' Prospero Reverand, impitter mill-pittur merideño Francisco Lacruz. Fost il-kollezzjoni vasta ta' kotba hemm dawk relatati mal-istorja tal-Veneżwela, Simón Bolívar u personalitajiet importanti oħra tal-indipendenza.
Libanu
Il-Libanu huwa nazzjon fil-Punent tal-Asja mal-Baħar Mediterran. Għandu fruntiera ma' Iżrael fin-Nofsinhar, u mas-Sirja fil-Lvant u fit-Tramuntana. Il-Libanu sar indipendenti fl-1943. Il-belt kapitali tiegħu hija Bejrut.
Is-simbolu nazzjonali tal-Libanu huwa s-siġra taċ-ċedru, minħabba hemm abbundanza minnhom fil-muntanji tal-pajjiż.
Popolazzjoni
L-istatistika demografika li ġejja hija mis-CIA World Factbook, sakemm ma jkunx indikat mod ieħor. Struttura tal-età:
Gruppi etniċi
L-etniċità hija fattur importanti fil-Libanu. Il-pajjiż jinkludi taħlita kbira ta’ gruppi kulturali, reliġjużi u etniċi indiġeni u mhux indiġeni bħall-Għarab u s-Sirjaċi, l-Armeni, il-Kurdi, it-Torok, fost oħrajn. Musulmani mill-Peniżola Għarbija invadew u okkupaw il-Libanu fis-seklu 7 wara Kristu. Fiż-żmien minn dakinhar, l-Għarbi sar il-lingwa franca taż-żona u ħafna mill-popolazzjoni Libaniża (speċjalment Musulmani) waslu biex jidentifikaw lilhom infushom bħala Għarbija. L-identità etnika bdiet iddur dejjem aktar madwar aspetti ta’ awto-identifikazzjoni kulturali aktar milli dixxendenza. Sa ċertu punt, l-affiljazzjoni reliġjuża saret ukoll sostitut f'ċerti aspetti għall-affiljazzjoni etnika.
B'mod ġenerali, il-wirt kulturali u lingwistiku tal-poplu tal-Libanu huwa taħlita ta 'elementi indiġeni u kulturi barranin li waslu biex jaħkmu l-art u n-nies tagħha matul eluf ta' snin. Barra minn hekk, f'intervista tal-2013, ir-riċerkatur ewlieni, Pierre Zalloua, innota li l-varjazzjoni ġenetika kienet qabel varjazzjoni u diviżjonijiet reliġjużi: "Il-Libanu diġà kellu komunitajiet differenzjati sew bil-partikolaritajiet ġenetiċi tagħhom stess, iżda mingħajr differenzi sinifikanti, u reliġjonijiet ħarġu bħala saffi ta' żebgħa fuq nett. M'hemm l-ebda mudell distintiv li juri li komunità waħda ġġorr ħafna aktar Feniċi minn oħra."
Reliġjon
L-Insara Lebaniżi huma wħud mill-eqdem Insara fid-dinja, preċeduti biss mill-Insara Armeni, l-Insara Etjopjani u Eritreani, il-Kotti tal-Eġittu u s-Sudan, u l-Insara ta’ San Tumas tal-Indja. Il-Kristjani Maroniti jappartjenu għar-Rit Sirjaku tal-Punent. Il-lingwa liturġika tagħhom hija Sirjaka-Arajka. Il-Kattoliċi Griegi Melkiti u l-Ortodossi tal-Lvant għandhom it-tendenza li jiffokaw aktar fuq il-wirt Greko-Ellenistiku tar-reġjun minn żmien l-Imperu Biżantin, u l-fatt li l-Grieg baqa’ lingwa liturġika sa ftit żmien ilu. Xi Lebaniżi saħansitra jsostnu dixxendenza parzjali mill-kavallieri Kruċjati li ħakmu l-Libanu għal ftit sekli matul il-Medju Evu, appoġġjat ukoll minn studji ġenetiċi reċenti li kkonfermaw dan fost il-Libanu, speċjalment fit-tramuntana tal-pajjiż li kien taħt il-kontea tal-Kruċjati. Tripli. . Din l-identifikazzjoni maċ-ċiviltajiet mhux Għarab teżisti wkoll f’komunitajiet reliġjużi oħra, għalkemm mhux bl-istess mod.
Is-sistema settarja
Id-diviżjonijiet reliġjużi tal-Libanu huma kkumplikati ħafna u l-pajjiż huwa magħmul minn numru kbir ta' gruppi reliġjużi. Ix-xejriet ekkleżjastiċi u demografiċi tas-setti u d-denominazzjonijiet huma kumplessi. Il-firdiet u r-rivalitajiet bejn il-gruppi jmorru lura 15-il seklu u għadhom fattur sal-lum. Il-mudell tas-sedjament ftit inbidel mis-seklu 7, iżda każijiet ta 'ġlied ċivili u tindif etniku, l-aktar reċenti matul il-Gwerra Ċivili Lebaniża, ġabu xi bidliet kbar fil-mappa reliġjuża tal-pajjiż. (Ara wkoll l-Istorja tal-Libanu.)
Il-Libanu għandu bil-bosta l-ogħla proporzjon ta 'Insara ta' kwalunkwe pajjiż tal-Lvant Nofsani, iżda kemm l-Insara kif ukoll il-Musulmani huma suddiviżi f'ħafna settet u denominazzjonijiet maqsumin. L-istatistika tal-popolazzjoni hija kontroversjali ħafna. Kull waħda mid-denominazzjonijiet u setet varji għandha interess personali li jintefħu n-numri tagħhom stess. Xii, Sunniti, Maroniti, u Ortodossi tal-Lvant (l-akbar erba’ denominazzjonijiet) spiss isostnu li l-affiljazzjoni reliġjuża partikolari tagħhom għandha maġġoranza fil-pajjiż, li tammonta għal aktar minn 150% tal-popolazzjoni totali, anki qabel ma jingħaddu d-denominazzjonijiet l-oħra. Waħda mill-affarijiet rari li l-biċċa l-kbira tal-mexxejja reliġjużi Lebaniżi se jaqblu magħha hija li jiġi evitat ċensiment ġenerali ġdid, bil-biża 'li jista' jwassal għal rawnd ġdid ta 'kunflitti konfessjonali. L-aħħar ċensiment uffiċjali sar fl-1932.
Ir-reliġjon tradizzjonalment kienet ta' importanza kbira fid-definizzjoni tal-popolazzjoni Libaniża. Id-diviżjoni tal-poter tal-istat fost id-denominazzjonijiet u s-settet reliġjużi u l-għoti tas-setgħa ġudizzjarja lill-awtoritajiet reliġjużi jmorru lura għal żminijiet Ottomani (is-sistema tal-millieġ). Il-prattika ġiet imsaħħa matul il-Mandat Franċiż, meta ngħataw privileġġi lill-gruppi Kristjani. Din is-sistema ta’ gvern, filwaqt li parzjalment maħsuba biex tkun kompromess bejn talbiet settarji, qanqlet tensjonijiet li għadhom jiddominaw il-politika Lebaniża sal-lum.
Il-maġġoranza tal-popolazzjoni Kristjana hija maħsuba li spiċċat fil-bidu tas-snin sebgħin, iżda l-mexxejja tal-gvern qablu li ma jbiddlux il-bilanċ tal-poter politiku. Dan wassal għal talbiet Musulmani għal rappreżentanza akbar, u t-tensjoni settarja kontinwa eskalat f'kunflitt vjolenti fl-1958 (li wassal għall-intervent ta 'l-Stati Uniti) u għal darb'oħra fil-Gwerra Ċivili Libaniża, fl-1975-1990.
Il-bilanċ tal-poter ġie aġġustat xi ftit fil-Patt Nazzjonali tal-1943, ftehim informali milħuq fl-indipendenza, li fih il-pożizzjonijiet tal-poter kienu maqsuma skont iċ-ċensiment tal-1932. L-elite Sunni mbagħad ingħatat aktar poter, iżda l-Maroniti komplew jiddominaw il- sistema. Il-bilanċ settarju reġa’ ġie aġġustat lejn in-naħa Musulmana, iżda fl-istess ħin kompla jissaħħaħ u leġittimat. Il-Musulmani Shia (issa t-tieni l-akbar setta) kisbu rappreżentanza addizzjonali fl-apparat tal-istat u r-rappreżentanza obbligatorja Kristjana-Musulmana fil-Parlament tbaxxiet minn proporzjon ta’ 6:5 għal 1:1. Għalhekk, b'mod ġenerali, l-Insara ta' denominazzjonijiet varji kienu maħsuba li jiffurmaw madwar 40% tal-popolazzjoni, għalkemm numri aktar baxxi kienu spiss ikkwotati mill-mexxejja Musulmani u xi Kristjani sostnew li għad kellhom maġġoranza tal-popolazzjoni.
18-il grupp reliġjuż rikonoxxut
Il-Kostituzzjoni Lebaniża attwali tirrikonoxxi uffiċjalment 18-il grupp reliġjuż (ara hawn taħt). Huma għandhom id-dritt li jimmaniġġjaw il-liġi tal-familja skont il-qrati u t-tradizzjonijiet tagħhom, u huma l-atturi bażiċi fil-politika settarja kumplessa tal-Libanu.
Statistika tal-popolazzjoni reliġjuża
Iċ-ċensiment tal-1932 indika li l-Insara kienu jiffurmaw 50% tal-popolazzjoni residenti. Il-Maroniti, l-akbar fost id-denominazzjoni Kristjana u mbagħad fil-biċċa l-kbira fil-kontroll tal-apparat tal-istat, kienu jammontaw għal 29% tal-popolazzjoni residenti totali.
Il-popolazzjoni totali tal-Libanu kienet irrappurtata li kienet 1,411,000 fl-1956. [12] L-akbar komunitajiet kienu Maronites (424,000), Sunni Musulmani (286,000), Shia Musulmani (250,000), Griegi Ortodossi (149,000), Griegi Kattoliċi (09), Dru1,000 (88,000), Armenjan Ortodoss (64,000), Armenjan Kattoliku (15,000), Protestanti (14,000), Lhudi (7,000), Sirjani Kattoliċi (6,000), Sirjani Ortodossi (5,000), Latin (4,000), u Kaldej.
Studju tal-2010 minn Statistics Lebanon, ditta ta’ riċerka bbażata f’Bejrut, iċċitata mid-Dipartiment tal-Istat tal-Istati Uniti, sab li l-popolazzjoni tal-Libanu ta’ madwar 4.3 miljun kienet stmata li hija:
Hemm ukoll għadd żgħir ħafna taʼ minoranzi reliġjużi oħra, bħal Baháʼís, Buddisti, Ħindu, u Mormons.
Fl-2022, is-CIA World Factbook speċifikat li tal-popolazzjoni taċ-ċittadini (id-dejta ma tinkludix il-popolazzjonijiet mdaqqsa ta' refuġjati Sirjani u Palestinjani tal-Libanu), 67.8% huma Musulmani (31.9% Sunni, 31.2% Shias, b'perċentwali iżgħar Alawiti u Ismailis), 32.4% huma Insara (prinċipalment Maronites, Ortodossi tal-Lvant, Kattoliċi Melkiti, Protestanti, Appostoliċi Armeni, Knisja Assirjana tal-Lvant, Ortodossi Sirjani, Kattoliċi Kaldej, Kattoliċi Sirjaċi), fuq 4, 5% huma Drużi u hemm "numru żgħir ħafna ta 'Lhud, Baha'is, Buddisti u Hindus".
Musulmani
Skont is-CIA World Factbook, fl-2021, il-popolazzjoni Musulmana kienet stmata li kienet 60% fit-territorju Libaniż u 20% tal-popolazzjoni ta' aktar minn 4 miljun mid-dijaspora Libaniża. Tqassim aktar dettaljat tad-daqs ta’ kull setta Musulmana fil-Libanu saret fl-2012:
Insara
Skont is-CIA World Factbook, fl-2021, il-popolazzjoni Kristjana fil-Libanu kienet stmata għal 35%. Tqassim aktar dettaljat tad-daqs ta’ kull setta Kristjana fil-Libanu saret fl-2012:
Il-Maroniti huma l-akbar grupp Kristjan, madwar 30% tal-popolazzjoni tal-Libanu. Huma kellhom assoċjazzjoni twila u kontinwa mal-Knisja Kattolika Rumana, iżda għandhom il-patrijarka, il-liturġija, u d-drawwiet tagħhom. Tradizzjonalment kellhom relazzjonijiet tajbin mad-dinja tal-Punent, speċjalment Franza u l-Vatikan. Tradizzjonalment iddominaw il-gvern Libaniż. L-influwenza tagħhom fis-snin ta’ wara naqset, minħabba t-tnaqqis relattiv fin-numri tagħhom, iżda wkoll minħabba l-okkupazzjoni Sirjana tal-Libanu, li b’mod ġenerali kienet ta’ benefiċċju għall-komunitajiet Xiiti, u kienet irreżistita minn ħafna oħrajn. Illum il-Maronites huma maħsuba li jiffurmaw madwar 26% tal-popolazzjoni, mifruxa mal-kampanja Lebaniża iżda b'konċentrazzjonijiet kbar fil-Muntanja Libanu u f'Beirut (Bejrut il-Kbir).
Drużi
Id-Drużi jiffurmaw 5% tal-popolazzjoni u jistgħu jinstabu l-aktar fiż-żoni rurali u muntanjużi tal-Muntanja tal-Libanu u d-Distrett Chouf. Tradizzjonalment, id-Drużi kellhom it-tendenza li jippreferu s-Sirja mill-Punent, iżda wara l-gwerra ċivili u ż-żieda tal-Hezbollah, id-Drużi jżommu negattività qawwija lejn is-Sirja, l-Iran u l-Hezbollah, u issa d-Drużi jippreferu jallijaw mal-Punent. Għalkemm il-fidi oriġinarjament żviluppat mill-Islam Ismaili, ħafna Drużi ma jidentifikawx bħala Musulmani, u ma jaċċettawx il-ħames pilastri tal-Islam.
Reliġjonijiet oħra
Reliġjonijiet oħra jiffurmaw biss madwar 0.3% tal-popolazzjoni, prinċipalment ħaddiema temporanji barranin, skont is-CIA World Factbook. Fadal popolazzjoni Lhudija żgħira ħafna, tradizzjonalment iċċentrata f'Beirut. Kien anzjani: il-biċċa l-kbira tal-Lhud telqu mill-pajjiż wara l-Gwerra Ċivili Libaniża (1975-1990) kif għamlu eluf ta’ Lebaniżi dak iż-żmien.
Premier League Malti 1922–23
Statistika tal-Premier League Malti fl-istaġun 1922–23. Il-kampjonat kien imwettaq f'6 timijiet, u Sliema Wanderers kienu rebbieħa tal-kampjonat.
FC Džiugas
Futbolo klubas Džiugas huwa klabb tal-futbol Litwan,mil-belt ta Telšiai. Il-klabb twaqqaf fl-1923 (1991) (2014).
Tazza tad-Dinja tal-Futbol 1950
It-Tazza tad-Dinja tal-Futbol 1950 kienet ir-raba' edizzjoni tat-Tazza tad-Dinja li saret il-Brażil bejn l-24 ta' Ġunju u s-16 ta' Lulju 1950. Din kienet l-ewwel Tazza tad-Dinja mill-1938, bl-edizzjonijiet tal-1942 u l-1946 jiġu mħassra minħabba t-Tieni Gwerra Dinjija. Ir-rebbieħa kienu l-Urugwaj, li kienu rebħu wkoll l-edizzjoni inawgurali fl-1930. Huma rebħu lill-pajjiż ospitanti tal-Brażil fl-aħħar logħba deċiżiva. Din hija l-unika edizzjoni fejn ir-rebbieħ ma ġiex deċiż b'finali, kif ukoll fejn it-trofew ġie msemmi bħala t-Tazza Jules Rimet, ad unur il-25 anniversarju mill-presidenza tal-FIFA ta' Jules Rimet.
Pajjiż ospitanti
Wara l-gwerra, il-FIFA kienet imħeġġa biex terġa' tqajjem il-kompetizzjoni mill-iktar fis. Ir-riżultat tal-gwerra ħalla lill-Ewropa f'rovina, u riżultat t'hekk il-FIFA sabitha diffiċli ssib pajjiż interessata li tospita dan l-avveniment. Dan minħabba li ħafna mill-gvernijiet iddeċidew li jiddedikaw ir-riżorsi skarsi tagħhom għal ħtiġijiet aktar essenzjali minn dik ta' ċelebrazzjoni sportiva. Bit-Tazza tad-Dinja tkun f'risku li ma ssirx minħabba n-nuqqas ta' interess mill-komunità internazzjonali, il-Brażil ippreżenta l-kandidatura tiegħu matul il-Kungress tal-FIFA tal-1946 u offra li jorganizza t-turnew bil-patt u l-kundizzjoni li dan isir fl-1950 (il-pjan oriġinali kien li jsir fl-1949). Il-Brażil u l-Ġermanja kienu minn ta' quddiem fil-kandidatura tagħhom għat-Tazza tad-Dinja tal-1942. Minħabba li l-edizzjonijiet tal-1934 u l-1938 saru fl-Ewropa, storiċi tal-futbol ġeneralment jaqblu li l-avveniment tal-1942 kellu jingħata lil pajjiż Sud-Amerikan.
Kwalifikazzjoni
thumb|350px|Pajjiżi kwalifikati għat-Tazza tad-Dinja 1950 Wara li assiguraw l-organizzatur, il-FIFA kellha xorta waħda sabitha diffiċli biex tikkonvinċi lil timijiet nazzjonali biex jikkompetu. L-Italja kienet fuq quddiem tal-lista bħala rebbieħ tal-aħħar żewġ edizzjonijiet. Madanakollu, it-tim nazzjonali Taljan kien iddgħajjef wara t-traġeda tal-ajru ta' Superga li temmet il-ħajja tal-biċċa l-kbira tal-ewwel tim sena qabel il-bidu tat-turnew. Eventwalment, it-Taljani ġew persważi, imma għamlu l-vjaġġ bil-vapur minflok bl-ajruplan.
Il-Brażil bħala l-pajjiż organizzatur u l-Italja bħala ċ-ċampjin attwali ngħataw post awtomatiku. Dan ħalla erbatax-il post li ġew maqsuma f'sebgħa lill-Ewropa, sitta lill-Amerika u wieħed lill-Asja.
Kemm il-Ġermanja u l-Ġappun ma tħallewx jipparteċipaw fil-kwalifikazzjoni. Min-naħa l-oħra, l-Italja, l-Awstrija u diversi pajjiżi oħra li kienu involuti fit-Tieni Gwerra Dinjija bħala alleati tal-Ġermanja u l-Ġappun ma kienux suġġetti għal sanzjonijiet internazzjonali. Il-Finlandja tħalliet tikkwalifika minkejja li kienet parti mill-forzi tal-Assi bejn l-1941 u l-1944; huma rtiraw qabel il-kwalifikazzjoni tlesta u l-FIFA ddikjarat il-logħbiet tagħhom bħala logħbiet ta' ħbiberija.
Il-pajjiżi Brittaniċi ġew mistiedna li jieħdu sehem, wara li ssieħbu mill-ġdid mal-FIFA erba' snin qabel wara eżilju ta' sbatax-il sena. Bħala grupp ta' kwalifikazzjoni ntgħażel li jintuża l-British Home Championship li ntlagħab fl-1949–50, bl-aqwa żewġ timijiet jikkwalifikaw. L-Ingilterra spiċċat l-ewwel u l-Iskozja fit-tieni.
Numru ta' timijiet irrifjutaw li jipparteċipaw fit-turnew ta' kwalifikazzjoni, fosthom ħafna pajjiżi wara l-Purtiera tal-Ħadid, fosthom l-Unjoni Sovjetika, iċ-Ċekoslovakkja (finalisti tal-1934) u l-Ungerija (finalisti tal-1938). Fl-Amerika t'Isfel, l-Arġentina, l-Ekwador u l-Perù rtiraw mill-fażi ta' kwalifikazzjoni, li fisser li ċ-Ċili, il-Bolivja, il-Paragwaj u l-Urugwaj ikkwalifikaw awtomatikament.
The Kite Runner
thumb|250px|L-awtur Khaled Hosseini The Kite Runner huwa l-ewwel rumanz tal-awtur Afgan-Amerikan Khaled Hosseini. Ippubblikat fl-2003 minn Riverhead Books, jirrakkonta l-istorja ta' Amir, tifel żgħir mid-distrett Wazir Akbar Khan ta' Kabul, li l-akbar ħabib tiegħu kien Hassan, mir-razza tal-Hazara li kien bin il-qaddej ta' missieru. Fl-isfond hemm ġrajjiet kbar iseħħu, mill-waqgħa tal-monarkija Afgana permezz tal-intervent militari Sovjetiku, l-eżodu tar-refuġjati lejn il-Pakistan u l-Istati Uniti, u l-qawmien tar-reġim tat-Talibani.
Ir-rumanz huwa storja ta' missier u iben. Joħorġu ħafna wkoll it-temi ta' ħtija u redenzjoni bix-xena ewlenija tkun att ta' vjolenza kontra Hassan li Amir ma jagħmel xejn biex iwaqqaf. It-tieni nofs tal-ktieb jitratta t-tentattivi ta' Amir li jpatti għal dan billi jeħles lil bin Hassan għoxrin sena wara.
Fl-Istati Uniti biss inbigħu iktar minn 7 miljun kopja tal-ktieb.Fl-2007 ħareġ film bl-istess isem li kien addattament tal-ktieb. Il-ktieb inqaleb fi 42 lingwa oħra.
L-ewwel parti
Amir, tifel sinjur Afgan (Pashtun), u Hassan, mir-razza Hazara bin Ali, il-qaddej ta' missier Amir, iqattgħu jiemhom itajru u jillatikaw fuq it-tajra li kienu jtajru fil-belt paċifika ta' Kabul. Hassan huwa "kite runner" mill-aqwa għal Amir; ikun jaf fejn it-tajra se tinżel bla ma jħares lejha. Missier Amir, negozjant sinjur li Amir isejjaħlu Baba, iħobb liż-żewġ subien, iżda spiss jikkritika lil Amir, li jqisu dgħajjef u bla kuraġġ. Amir isib figura ta' missier iktar ħanin f'Rahim Khan, l-ikbar ħabib ta' Baba, li jifhmu u jappoġġjah fl-interess tiegħu fil-kitba.
Assef, tifel ikbar minnhom u magħruf bħala wieħed vjolenti, iwaqqa' għaċ-ċajt lil Amir għax kien jagħmilha ma' Hazara li, skont Assef, huma razza inferjuri li għandhom jgħixu biss f'Hazarajat. Darba minnhom, jipprova jattakka lil Amir b'bokkli tar-ramm, imma Hassan jaqbeż għal Amir, u jhedded lil Assef li jaqlagħlu għajn bl-iżbandola. Assef iċedi imma jaħlef li jpattihielhom.
Darba minnhom, Amir jirbaħ kompetizzjoni tat-tajra u fl-aħħar jaqla' t-tifħir ta' missieru. Hassan imur ifittex u jsib it-tajra ta' Amir iżda fi sqaq isib lil Assef. Hassan ma jkunx irid itih it-tajra u Assef isawtu bla ħniena u jabbużah sesswalment. Amir jara kollox iżda jibża' u ma jagħmel xejn. Jaf li jekk ma jġibx lura t-tajra, Baba ma jkunx daqstant kburi bih. Iħossu terribilment ħati iżda lil missieru ma jgħidlu xejn fuq l-inċident. Amir jibda jżomm 'il bogħod minn Hassan; is-sens ta' ħtija fih ikun kbir wisq.
Amir jibda jemmen li ħajtu tkun eħfef kieku Hassan ma jibqax magħhom, u għalhekk iqiegħed arloġġ u xi flus taħt is-saqqu ta' Hassan bit-tama li Baba jkeċċih; Hassan jistqarr li kien hu li seraqhom meta kkonfrontat minn Baba, minkejja li ma kienx hu. Iżda għalkemm Baba jaħfirlu, Hassan u Ali xorta jitilqu. Amir suppost huwa ħieled milli jiftakar kuljum fit-tradiment tiegħu, iżda xorta jibqa' jgħix fid-dell tiegħu.
It-tieni parti
Ħames snin wara, fl-1979, l-Unjoni Sovjetika tintervjeni militarment fl-Afganistan. Amir u Baba jaħarbu lejn Peshawar, fil-Pakistan, u mbagħad lejn Fremont, California, fejn jibdew jgħixu f'appartament. Baba jibda jaħdem f'gas station. Wara li jiggradwa mill-high school, Amir jibda jattendi lezzjonijiet fis-sengħa tal-kitba. Kull nhar ta' Ħadd, Baba u Amir jaqilgħu xi ħaġa iżjed billi jbigħu xi affarijiet fis-suq. Hemm, Amir jiltaqa' ma' Soraya Taheri u l-familja tagħha, refuġjati Afgani bħalu. Baba jsibhulu kanċer terminali iżda jkun baqagħlu s-saħħa jitlob lil missier Soraya l-permess biex Amir jiżżewwiġha. Missierha jaqbel, u jiżżewġu. U ftit wara Baba jmut. Amir u Soraya ikunu ferħanin biż-żwieġ tagħhom, iżda jsiru jafu b'dispjaċir kbir li ma setax ikollhom tfal.
Amir jagħmel suċċess fil-karriera tiegħu ta' rumanzier. Ħmistax -il sena wara li jiżżewweġ, Amir jirċievi telefonata mingħand Rahim Khan, li jkun qiegħed imut, u jitolbu jmur Peshawar. Jgħidlu, "There is a way to be good again." U Amir imur.
It-tielet parti
Mingħand Rahim Khan, Amir isir jaf li Ali kien inqatel minn land mine u li Hassan u martu nqatlu wara li Hassan ma riedx iħalli lit-Taliban jikkonfiskaw id-dar ta' Amir f'Kabul. Rahim Khan jgħidlu ukoll li Ali ma kienx il-missier bijoloġiku ta' Hassan, għax Ali kien sterili. Hassan fir-realtà kien iben Baba, u allura ħu Amir. Fl-aħħar jgħid lil Amir li riedu jiġi l-Pakistan biex jeħles lil Sohrab, bin Hassan, minn orfanatrofju f'Kabul.
Amir, flimkien ma' Farid, xufier tat-taxi Afgan u veteran tal-gwerra mar-Russi, imorru jfittxu lil Sohrab. Isiru jafu li uffiċjal tat-Taliban spiss kien imur fl-orfanatrofju, u jieħu miegħu waħda mit-tfal, xi drabi anke tifel. Dan l-aħħar kien qed jieħu lil Sohrab. Id-direttur jgħid lil Amir kif isib lil dan l-uffiċjal u Amir jagħmel appuntament miegħu.
Amir jiltaqa' miegħu u jsir jaf li dan ma kien ħadd għajr Assef. Assef kien qed iżomm lil Sohrab f'daru, ilibbsu ħwejjeġ tan-nisa u jabbużah sesswalment. Assef jaqbel li jeħilsu iżda għal prezz: li jsawwat lil Amir. Sohrab iwaqqaf is-swat bla ħniena ta' Assef billi bl-iżbandola jaqla' l-għajn ix-xellugija ta' Assef, u hekk iwettaq it-theddida li missieru kien għamel snin qabel.
Amir jgħid lil Sohrab bil-pjan tiegħu li jieħdu l-Amerika u jaddottah. Iżda l-awtoritajiet Amerikani jitolbu evidenza li Sohrab kien orfni. Amir jgħid lil Sohrab li se jkollu jikser il-wegħda tiegħu għal xi żmien sakemm l-affarijiet ikunu ċċarati, u Sohrab jipprova jneħħi ħajtu. Amir sa fl-aħħar jirnexxilu jieħdu l-Istati Uniti. Wara li jaddottawh, Sohrab ma jkunx irid jinteraġixxi ma' Amir jew Soraya sakemm Amir ifakkru f'missieru Hassan u t-tajra u jurih ftit mit-tricks ta' missieru. Fl-aħħar, fuq wiċċ ta' Sohrab tfeġġ daqxejn ta' tbissima, iżda għal Amir din tfisser dinja.
Liebru ta' denbu iswed
Il-Liebru ta' denbu iswed jew Fenek ħmar ta' denbu iswed li hu magħruf xjentifikament bħala Lepus californicus huwa speċi ta' mammiferu plaċentat tal-familja Leporidae (leporidu), fl-ordni Lagomorpha (lagomorfu) u jinsab mifrux fil-kotinent ta' l-Amerika ta' fuq.
Dan il-liebru huwa speċi komuni b' distribuzzjoni fil-Punent ta' l-Istati unijti u fil-Messiku, f' elevazzjoni ta' minn dik tal-baħar sa 'l fuq minn 3000 metru.
Bħal-fniek ħmir oħrajn, il-Fenek ħmar ta' denbu iswed għandu par widnejn enormi bit-truf suwed li ma' tista titfixkilhom ma xejn u par saqajn ta' wara twal u b' saħħithom ħafna. Il-pil huwa ta' lewn kannell fl' isfar skur imnaqqax bl-iswed b' linja sewda tul id-dahru kollur bid-denb iswed fuq in-naħa ta' fuq u abjad fin-naħa t' isfel.
Il-Fenek ħmar ta' denbu iswed huwa it-3 l-akbar speċi ta' liebru fil-kontinent ta' l-Amerika ta' fuq wara l-Fenek ħmar antilopu u l-Fenek ħmar ta' denbu abjad, fejn adult kapaċi jilaħħaq id-daqs ta' 60 ċentimetru f' tul u bejn 1.5 u 4 kilogrammi f' piż.
Klassifikazzjoni
Dan il-liebru huwa 1 minn 8 speċi li qegħdin klassifikati fis-sottoġeneru Proeulagus u l-ispeċi maqsuma minn ta' linqas f' 6 sottospeċi.
Zijad Švrakić
Zijad Švrakić (twield fil-21 ta' Settembru 1960), magħruf ukoll bħala Ziya Yildiz, huwa eks-plejer u kowċ tal-futbol Bożnijaku. Huwa lagħab għal FK Sarajevo li rebaħ il-kampjonat Jugożlav fl-1985. Huwa qatta' seba' snin fit-Turkija jilgħab għal Adana Demirspor, Galatasaray, Ankaragücü u Karsiyaka, qabel ma' mar Malta fejn lagħab għal Rabat Ajax.
Wara li rtira mill-futbol professjonali sar kowċ ta' Floriana FC, u wara mar lura f'pajjiżu fejn mexxa l-akkademja taż-żgħażagħ ta' FK Sarajevo. Fl-2006 inħatar manager ta' Al Jahra fil-Kuwajt u fl-2010 ta' Al Salmiya fl-Oman.
Ronald Searle
Ronald William Fordham Searle, CBE, RDI (twieled fit-3 ta' Marzu 1920 – miet fit-30 ta' Diċembru 2011 ) kien artist, cartoonist satiriku, artist tal-comics, skultur, disinjatur tal-medalji u illustratur Ingliż. X'aktarx li baqa' mfakkar l-iktar bħala l-ħallieq tal-Iskola ta' St. Trinian u għall-kollaborazzjoni tiegħu ma' Geoffrey Willans fis-sensiela ta' Molesworth.
Bijografija
Searle twieled f'Cambridge, l-Ingilterra, fejn missieru kien ħaddiem mal-Uffiċċju Postali li kien isewwi l-linji tat-telefon. Beda jpinġi meta kellu ħames snin u rtira mill-iskola (Central School – li issa saret Parkside School) meta kellu 15-il sena. Huwa tħarreġ fil-Kulleġġ tal-Arti u t-Teknoloġija ta' Cambridge (li issa sar l-Università Anglia Ruskin) għal sentejn.
F'April 1939, meta induna li l-gwerra kienet inevitabbli, huwa abbanduna l-istudji tal-arti tiegħu biex jinkiteb mal-Inġiniera Rjali. F'Jannar 1942, huwa kien fil-287 Field Company, RE f'Singapore. Wara xahar ta' ġlied f'Malaya, huwa ttieħed bħala priġunier flimkien ma' kuġinuh Tom Fordham Searle, meta Singapore spiċċat f'idejn il-Ġappuniżi. Huwa qatta' l-bqija tal-gwerra bħala priġunier, l-ewwel fil-ħabs ta' Changi u mbagħad fil-ġungla ta' Kwai, jaħdem fuq il-Linja Ferrovjarja tal-Mewt bejn Siam u Burma. Searle laqqat kemm il-beriberi kif ukoll il-malarja waqt li kien priġunier, minbarra ħafna swat, u l-piż tiegħu niżel għal inqas minn 40 kilogramma. Huwa nħeles fl-aħħar tal-1945 mat-telfa finali tal-Ġappuniżi. Wara l-gwerra, huwa ħadem bħala artista fl-awla tal-qorti fil-proċessi ta' Nuremberg u iktar 'il quddiem fil-proċess ta' Adolf Eichmann fl-1961.
Huwa żżewweġ lill-ġurnalista Kaye Webb fl-1947; u kellhom tewmin, Kate u Johnny. Fl-1961, Searle mar jgħix f'Pariġi, u ħalla lil familtu warajh; iż-żwieġ spiċċa f'divorzju fl-1967. Iktar 'il quddiem iżżewweġ lil Monica Koenig, pittriċi u disinjatriċi tat-teatru u tal-ġojjellerija. Wara l-1975, Searle u martu għexu u ħadmu fil-muntanji ta' Haute Provence.
Il-mara ta' Searle, Monica, mietet f'Lulju 2011 u hu miet fit-30 ta' Diċembru 2011 meta kellu 91 sena.
Xogħol bikri bħala artist tal-gwerra
daqsminuri|In the Jungle - Working on a Cutting. Rock Clearing after Blasting, 1943 Għalkemm Searle ppubblika l-ewwel cartoon tiegħu ta' St. Trinian fir-rivista Lilliput fl-1941, il-karriera professjonali tiegħu bdiet bid-dokumentazzjoni li għamel tal-kundizzjonijiet brutali fil-kampijiet fil-perjodu meta kien priġunier tal-gwerra tal-Ġappuniżi fit-Tieni Gwerra Dinjija f'sensiela ta' tpinġijiet li ħeba taħt is-saqqijiet tal-priġuniera li kienu jkunu qed imutu bil-kolera. Searle fakkar, "Jien kont iddisprat biex niddokumenta dak kollu li kien qed jiġri, għaliex ħsibt li jekk kumbinazzjoni kien ikun hemm din id-dokumentazzjoni xi mkien, anke kieku kont nilħaq immut, xi ħadd kien isib id-dokumentazzjoni tiegħi u kien ikun jaf x'ġara". Iżda Searle ma mietx, u madwar 300 tpinġija tiegħu ġew irkuprati. Wara li ġie lliberat fl-1945, Searle reġa' lura l-Ingilterra, fejn ippubblika diversi mit-tpinġijiet tiegħu f'The Naked Island ta' sieħbu Russell Braddon li wkoll kien priġunier miegħu. Sieħbu ieħor li kien priġunier miegħu, iktar 'il quddiem irrakkonta, "Jekk timmaġina xi ħaġa li tiżen bejn wieħed u ieħor 38 kilogramma, tħaqqaqha mal-mewt u ma għandha l-ebda kwalità tal-kundizzjoni umana li mhix tal-waħx, mixħuta tpinġi bil-kalma kollha b'lapes u biċċa karta, ikollok idea mhux ħażin tad-differenza ta' temperament li dan ir-raġel kellu meta mqabbel ma' bniedem komuni".
Il-biċċa l-kbira ta' dawn it-tpinġijiet jidhru fil-ktieb tiegħu tal-1986, Ronald Searle: To the Kwai and Back, War Drawings 1939–1945. Fil-ktieb, Searle kiteb ukoll dwar l-esperjenzi tiegħu bħala priġunier, inkluż il-jum meta stenbaħ u sab li tnejn minn sħabu kienu mietu maġenbu, u kien hemm serp ħaj taħt rasu:"Ma tistax tgħaddi minn esperjenza bħal dik mingħajr ma taffettwak direttament għall-kumplament ta' ħajtek. Jien naħseb li għalhekk qatt ma tlaqt tassew miċ-ċella tiegħi ta' priġunier, għaliex tagħtni s-sens ta' kejl għall-bqija ta' ħajti... Bażikament in-nies kollha li kont inħobb u kont naf u kbirt magħhom, sempliċement saru fertilizzant għall-eqreb bambù."Mill-inqas waħda mit-tpinġijiet tiegħu qiegħda għall-wiri fil-Mużew u l-Kappella ta' Changi, Singapore, iżda l-maġġoranza tat-tpinġijiet oriġinali tiegħu jinsabu fil-kollezzjoni permanenti tal-Mużew dwar il-Gwerra Imperjali, f'Londra, flimkien max-xogħlijiet ta' artisti oħra li kienu priġunieri tal-gwerra. L-iżjed magħrufa minnhom huma John Mennie, Jack Bridger Chalker, Philip Meninsky u Ashley George Old.
Rivisti, kotba u films
Searle pproduċa volum straordinarju ta' xogħol matul is-snin 50 tas-seklu 20, inkluż tpinġijiet għal Life, Holiday u Punch. Il-cartoons tiegħu dehru f'The New Yorker, is-Sunday Express u n-News Chronicle. Huwa kkompila iktar kotba ta' St. Trinian, li kienu bbażati fuq l-iskola ta' oħtu u fuq skejjel oħra tal-bniet f'Cambridge. Huwa kkollabora ma' Geoffrey Willans għall-kotba ta' Molesworth (Down With Skool!, 1953, u How to be Topp, 1954), u ma' Alex Atkinson għall-kotba tal-ivvjaġġar. Minbarra għal riklami u posters, Searle pinġa l-isfond tat-titlu tal-film ta' Sidney Gilliat u Frank Launder, The Happiest Days of Your Life.
Wara li mar jgħix f'Pariġi fl-1961, huwa ħadem iktar fuq ir-rapportaġġ għal Life u Holiday u inqas fuq il-cartoons. Huwa kompla jaħdem ukoll f'firxa wiesgħa ta' media u għamel kotba (inkluż il-kotba magħrufa tiegħu tal-qtates), films animati u skulturi għal medalji kommemorattivi, kemm għaz-Zekka Franċiża kif ukoll għas-Soċjetà Brittanika tal-Medalji għall-Arti. Searle għamel ammont konsiderevoli ta' ddisinjar għaċ-ċinema, u fl-1965 huwa lesta l-krediti tal-ftuħ, tal-pawża u tal-għeluq għall-film komiku Those Magnificent Men in their Flying Machines kif ukoll għall-film tal-1969 Monte Carlo or Bust!. Fl-1975 ġie rrilaxxat il-cartoon twil Dick Deadeye, or Duty Done. Dan huwa bbażat fuq il-karattru u l-kanzunetti minn H.M.S. Pinafore.
Arkivji
Fl-2010, ta madwar 2,200 opra tal-arti tiegħu bħala self permanenti lill-Mużew ta' Wilhelm Busch, Hanover, il-Ġermanja, li issa jissejjaħ Deutsches Museum für Karikatur und Zeichenkunst. Dan il-mużew, li qabel kien il-palazz tas-sajf ta' Ġorġ I ta' Hannover, fih ukoll l-arkivji ta' Searle.
Premjijiet
Searle ngħata ħafna rikonoxximenti għax-xogħlijiet tiegħu, speċjalment fl-Amerka, inkluż il-Premju għar-Riklami u l-Illustrazzjonijiet tas-Soċjetà Nazzjonali tal-Cartoonists fl-1959 u fl-1965, il-Premju Reuben fl-1960, il-Premju għall-Illustrazzjonijiet fl-1980 u l-Premju għar-Riklamar fl-1986 u fl-1987. Searle nħatar bħala Kmandant tal-Ordni tal-Imperu Brittaniku fl-2004. Fl-2007 ngħata wieħed mill-ogħla premjijiet ta' Franza, ix-Chevalier de la Légion d'honneur, u fl-2009 ngħata l-Ordni għall-Mertu ta' Niedersachsen, il-Ġermanja.
Influwenza
Huwa kien influwenza bikrija fuq l-istil ta' tpinġija ta' John Lennon li dehret fil-kotba In His Own Write u A Spaniard in the Works. Anglia Ruskin semmiet il-Premju Ronald Searle għall-Kreattività fl-Arti għalih.
Nemrut Dağı
Nemrut Dağı ġie miżjud fil-lista tas-Siti ta' Wirt Dinji tal-UNESCO fl-1987. Id-dokument tan-nominazzjoni jgħid dan li ġej: "Il-mawżolew ta' Antijoke I (69-34 Q.K.), li rrenja fuq Commagene, renju stabbilit fit-Tramuntana tas-Sirja u x-xmara Ewfrate wara l-waqgħa tal-imperu ta' Alexander, huwa wieħed mill-iżjed kostruzzjonijiet ambizzjużi tal-perjodu Ellenistiku. Is-sinkretiżmu tal-panteon tiegħu, u n-nisel tar-rejiet tiegħu, li jmorru lura għal żewġ settijiet ta' leġġendi, Griegi u Persjani, huma evidenza tal-oriġini doppja ta' din il-kultura tar-renju."
Pożizzjoni u deskrizzjoni
xellug|daqsminuri|234x234px|In-naħa tal-Lvant ta' Nemrut Dağı L-għolja ta' Nemrut tinsab 40 kilometru fit-Tramuntana ta' Kahta, ħdejn Adıyaman. Fit-62 Q.K., ir-Re Antiochus I Theos ta' Commagene bena qabar-santwarju fuq għolja, imdawwar bi statwi kbar għoljin tmienja sa disa' metri tiegħu stess, żewġ iljuni, żewġ ajkli, u diversi allat Griegi u Iranjani kompożiti, bħal Erakle-Artagnes-Ares, Żeus-Oromasdes, u Apollo-Mitras-Helios-Hermes. Meta bena dan il-panteon, Antijoke ħa ispirazzjoni kbira mit-tradizzjonijiet Partiċi u Armeni sabiex jerġa' jagħti ħajja lir-reliġjon tad-dinastija tal-antenati tiegħu. L-istatwi fl-imgħoddi kienu bilqiegħda, bl-ismijiet ta' kull alla mnaqqxin fuqhom. F'xi stadju tal-istorja, l-irjus tal-istatwi tneħħew mill-iġsma tal-istatwi, u issa jinsabu quddiem il-kumplament tal-iġsma.
Ix-xejra tal-ħsara lill-irjus (l-iktar l-imniħrijiet) tissuġġerixxi li ġew danneġġati apposta bħala riżultat tal-ikonoklastija. L-istatwi ma ġew irrestawrati lura fil-postijiet oriġinali tagħhom. Is-sit jippreserva wkoll ħaġriet b'bassoriljievi li huwa maħsub li kienu parti minn freġju kbir. Dawn il-ħaġriet, jew steli, għandhom lill-antenati Griegi u Persjani ta' Antijoke mnaqqxin fuqhom.
L-istess statwi u antenati li nstabu f'diversi partijiet tas-sit, jinstabu wkoll qrib il-quċċata artifiċjali, f'għoli ta' 49 metru (161 pied) u b'dijametru ta' 152 metru (499 pied). Huwa possibbli li t-tumbata tal-quċċata magħmula minn ġebel żgħir u radam tħejjiet bħala protezzjoni tal-qabar mill-ħallelin, peress li l-postijiet skavati malajr setgħu jerġgħu jintradmu. Milli jidher l-istatwi għandhom uċuħ bi stil Grieg, iżda b'ilbies u stil tax-xagħar Persjan. daqsminuri|231x231px|Il-ħaġra bl-iljun u l-istilel In-naħa tal-Punent tal-quċċata fiha ħaġra kbira b'iljun, flimkien ma' arranġament ta' stilel u l-pjaneti Ġove, Merkurju u Marte. Din il-kompożizzjoni tqieset bħala ċart tas-sema tas-7 ta' Lulju 62 Q.K. Din tista' tkun indikazzjoni ta' meta bdiet il-kostruzzjoni tal-monument. Il-parti tal-Lvant tal-quċċata hija ppreservata sew u hija magħmula minn diversi saffi ta' ġebel u radam. Hemm mogħdija li twassal sal-bażi tal-għolja u hija evidenza ta' mogħdija bil-ħitan li kienet tikkollega l-Lvant u l-Punent tal-quċċata. Fost l-użi possibbli ta' dan is-sit kien hemm iċ-ċerimonji reliġjużi, minħabba n-natura astronomika u reliġjuża tal-monument.
L-arranġament ta' dawn l-istatwi huwa magħruf bit-terminu hierothesion. Arranġamenti simili nstabu f'Arsameia f'Nymphaios fil-hierothesion ta' missier Antijoke, Mithridates I Callinicus.
Storja tal-qedem
Is-santwarju reliġjuż stabbilit f'Nemrut kien parti mill-programm politiku ta' Antijoke biex jerġa' jagħti ħajja lit-tradizzjonijiet Persjani ta' Commagene. Sabiex jagħmel dan, huwa wettaq fużjoni u aġġustament tat-tradizzjonijiet politiċi u reliġjużi ta' Cappadocia, Pontus, u l-Armenja.